== I Danmark ==
I begyndelsen af december [[1939]] brændte [[Magdalene Lauridsen]], forstanderinden på Ankerhus Husholdnings-seminarium i [[Sorø]], alle [[Martin Andersen Nexø]]s bøger som fandtes på Peder Dams Bibliotek.
Bogbrændingen skal ses på baggrund af Andersen-Nexøs forsvar for Sovjetunionens finlandspolitik. 
[[Vinterkrigen|Sovjetunionen angreb Finland]] den 30. november 1939, og den sovjetiske statsradio bragte citater fra Andersen-Nexø i den forbindelse.
Dagen efter kritiserede lederen i [[Social-Demokraten]] Andersen Nexø og kaldte ham en "russisk Stabshornblæser", mens [[Sorø Amtstidende]] skrev:<ref>{{Cite Q | Q106553008 }}</ref>
{{Citat2 | ... vi har intet andet en Foragt tilovers for "Landsmænd", der ... optræder som Agenter for en Stat, som undertrykker enhver fri Meningstilkendegivelse, og som Haandlangere for denne Stats brutale Voldsdaad overfor et Land og et Folk, som staar os nær ... Vi opfordrer ikke til Vold, men vi opfordrer enhver til at brænde, hvad man maatte have af Andersen-Nexøs Værker, og vi opfordrer ansvarlige Biblioteksmyndigheder til at gøre det samme med Bibliotekernes Eksemplarer. }}
Jura Juridiske_begreber Filosofi Politik Samfund